stanford-oval/wikipedia huggingface dataset:
אירוע הירי באוניברסיטת קארל בפראג
הערות שוליים

↑  Novinář popsal střelbu v Praze: Křičel jsem na něj, ať střílí radši po mněZdroj:, 21 בדצמבר 2023
↑  חיים איסרוביץ, אנה ברסקי, ‏הטבח בפראג: 10 הרוגים ו-24 פצועים באירוע ירי סמוך לבית כנסת | תיעוד, באתר מעריב אונליין, 21 בדצמבר 2023
↑  איתמר אייכנר, סוכניות הידיעות, לפחות 10 נרצחים ועשרות פצועים מירי במרכז פראג, החשוד קפץ אל מותו, באתר ynet, 21 בדצמבר 2023
↑  At least 15 dead after university shooting in central Prague, France 24, ‏21 בדצמבר 2023 (באנגלית)
↑  "What we know about the mass shooting in Prague". BBC News. 21 בדצמבר 2023. נבדק ב-21 בדצמבר 2023. {{cite web}}:  (עזרה)
↑  De Vynck, Gerrit; Brady, Kate (21 בדצמבר 2023). "At least 15 dead in shootings at university in Prague". The Washington Post. נבדק ב-21 בדצמבר 2023. {{cite web}}:  (עזרה)
↑  "Prague shooter connected with two murders last week". BBC News. 21 בדצמבר 2023. נבדק ב-21 בדצמבר 2023. {{cite web}}:  (עזרה)
1 2 3  Higgins, Andrew; Gross, Jenny (21 בדצמבר 2023). "15 Dead in Czech Republic After Shooting at Prague University". The New York Times. ארכיון מ-21 בדצמבר 2023. נבדק ב-21 בדצמבר 2023. {{cite web}}:  (עזרה)
1 2  Bayer, Lili (2023-12-21). "At least 15 dead and dozens injured in Prague university shooting, Czech police say – as it happened". the Guardian (באנגלית). ISSN 0261-3077. נבדק ב-2023-12-21.
↑  Holoubek, Jan (2023-12-21). "Masový vrah Kozák měl doma připravenou bombu". PrahaIN.cz (בצ׳כית).
↑  Tykalová, Tereza (2023-12-21). "Zasahují v Hostouni i na ruzyňském letišti. Policie má kvůli střelci manévry". iDNES.cz (בצ׳כית). Czech News Agency.
↑  Ehl, Martin (2023-12-21). "Inspirací útočníka mohly být střelby v Rusku. Objevil se i účet na Telegramu". Hospodářské noviny (HN.cz) (בצ׳כית). נבדק ב-2023-12-21.
↑  Lopatka, Jan (21 בדצמבר 2023). "Gunman kills at least 15 people at his Prague university". Reuters. נבדק ב-21 בדצמבר 2023. {{cite news}}:  (עזרה)
↑  "Police: At least 15 people are dead afte mass shooting in Prague". ny1.com (באנגלית). ארכיון מ-21 בדצמבר 2023. נבדק ב-2023-12-21. {{cite web}}:  (עזרה)
↑  Soukup, Jaroslav (21 בדצמבר 2023). "Masovým vrahem je 24letý student univerzity". Novinky.cz (בצ׳כית). ארכיון מ-21 בדצמבר 2023. נבדק ב-2023-12-21. {{cite web}}:  (עזרה)
↑  "Prague shooting: Gunman at Prague university who killed 15 was student - police". BBC News (באנגלית בריטית). ארכיון מ-21 בדצמבר 2023. נבדק ב-2023-12-21. {{cite web}}:  (עזרה)
↑  Kottasova, Ivana (21 בדצמבר 2023). "Police revise number of people killed in Prague shooting to 14". CNN. נבדק ב-21 בדצמבר 2023. {{cite web}}:  (עזרה)
למחרת הירי: הוקם אתר הנצחה מאולתר מול בית הכומר של האוניברסיטה
אינגריד, נסיכת שוודיה

אינגריד, נסיכת שוודיה (שוודית Ingrid av Sverige‏, 28 במרץ 1910 - 7 בנובמבר 2000), הייתה בתו של גוסטב השישי אדולף, מלך שוודיה, ואשתו של פרדריק התשיעי, מלך דנמרק.
ביוגרפיה

אינגריד נולדה בסטוקהולם ב-28 במרץ 1910 לגוסטב השישי אדולף, מלך שוודיה ומרגרט, נסיכת קונוט, בתם של לאופולד, דוכס אולבני ולואיזה מרגרטה, נסיכת פרוסיה. ב-5 במאי נערך טקס הטבלתה, כשלסנדקיה משמשים סביה וסבתה מצד אביה - גוסטב החמישי, מלך שוודיה וויקטוריה, נסיכת באדן, סבתות רבא מצד אביה - המלכה האלמנה והדוכסית הגדולה האלמנה של באדן, סביה וסבתה מצד אמה - לאופולד, דוכס אולבני ולואיזה מרגרטה, נסיכת פרוסיה, הדוכסית הגדולה של באדן, הדוכסית האלמנה של דלארנה, קיסרית רוסיה, הנסיכה אליס, רוזנת אתלון, אדלברט, נסיך פרוסיה וג'ורג', נסיך ויילס.
בגיל 10 מתה אמה בהריונה השישי, כתוצאה מדלקת קרום המוח, ואביה התחתן בשנית עם לואיז, נסיכת באטנברג. אינגריד חונכה היטב, והתעניינה בספורט, במיוחד רכיבה על סוסים, סקי וטניס. בנוסף היא אף הוציאה בגיל צעיר את רישיון הנהיגה שלה.
בשנת 1928 הוצעה אינגריד לאדוארד, נסיך ויילס, אולם על אף שנפגשו ביחד לא התארסו לבסוף.
ב-15 במרץ 1935 התארסה אינגריד עם פרדריק, נסיך הכתר הדני, וב-24 במאי התחתנו השניים בסטוקהולם באירוע גדול שסוקר בהרחבה בכלי התקשורת השוודיים. במהלך מלחמת העולם השנייה תמכה אינגריד בכוחות ההתנגדות לכיבוש, ועודדה את בני העם בסיורים שעשתה ברחבי הארץ יחד עם חמותה המלכה אלכסנדרינה. סבה גוסטב החמישי, מלך שוודיה שלח לה בקשה להוריד פרופיל למען ביטחונה, אולם היא דחתה בזעם את הצעתו.
ב-20 באפריל 1947 מת חמיה כריסטיאן העשירי, מלך דנמרק, ובעלה פרדריק התשיעי, מלך דנמרק עלה לשלטון במקומו. אינגריד ביטלה הרבה מהמנהגים המיושנים שנהגו בחצר המלוכה, והפכה את האווירה ליותר נעימה, עם פחות אירועים וקבלות פנים רשמיות. בשנת 1972 מת בעלה, ובתה מרגרטה השנייה, מלכת דנמרק עלתה לשלטון במקומו. באותה שנה מונתה אינגריד לעוצרת הממלכה, בכל עת שהמלכה נעדרה מהממלכה.
ב-7 בנובמבר 2000 מתה אינגריד, כשלצידה עומדים שלוש בנותיה ועשרה נכדיה. הלווייתה נערכה ב-14 בנובמבר, והיא נטמנה בקתדרלת רוסקילדה. בהלוויה השתתפו בני אצולה ומדינאים רבים, ביניהם: המלך והמלכה של שוודיה, מלכת ספרד, מלכת הולנד, המלך והמלכה של נורווגיה, המלך והמלכה של בלגיה, הדוכס הגדול והדוכסית הגדולה של לוקסמבורג, הנסיך מוויילס, נסיך הכתר של מונקו, אולפור רגנר גרימסון - ראש ממשלת איסלנד, ומאונו קויביסטו - נשיא פינלנד לשעבר.
משפחתה

ב-24 במאי 1935, התחתנה אינגריד עם פרדריק התשיעי, מלך דנמרק, ממנו נולדו לה שלוש בנות:
מרגרטה השנייה, מלכת דנמרק (נולדה ב-1940), מלכת דנמרק הנוכחית, התחתנה עם הנריק, נסיך דנמרק.
בנדיקטה, נסיכת דנמרק (נולדה ב-1944), התחתנה עם ריכרד, נסיך זיין-ויטגנשטיין-ברלבורג השישי.
אנה מריה, מלכת יוון (נולדה ב-1946), התחתנה עם קונסטנטינוס השני, מלך יוון.
אירן שאש

| --- | --- |
אין תמונה חופשית
 לידה:  4 בפברואר 1898 המחוז השלישי של בודפשט, הונגריה 
 פטירה:  3 באוקטובר 1969 (בגיל 71) ארז'בטווארוש, הונגריה 
 שם לידה:  Kellner Irén 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
אירן שאש, (במקור קלנר, בהונגרית: Sass Irén;‏ בודפשט, אובודה, 4 בפברואר 1898 – בודפשט, 3 באוקטובר 1969) הייתה סופרת, משוררת, עיתונאית יהודייה-הונגרייה.
בשל יהדותוה וכתיבתה הבקורתית על המשטר היא נכללה במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, ולאיסור החזקתם אפילו בספריות ציבוריות, ודינן היה גריסתם (בדומה לשריפת הספרים בגרמניה הנאצית).
קורות חייה

אירן קלנר נולדה במשפחה יהודית כבתם של דניאל קלנר (1863–1941) עובד בית חרושת, ושל בורבאלה בלכנר (1864–1939) תופרת. היא סיימה את לימודיה באויפשט (רובע 4 של בודפשט היום) ולאחר מכן עברה את בחינות הבגרות. היא החלה את דרכה ככתבת פוליטית וחברתית. עבדה ופעלה ב:
פשטי נפלו
ידיעות של פשט (Pesti Hírlap)
ידיעות הונגריות (Magyar Hírlap)
מ-1928הייתה עורכת השבועון הפוליטי "הסכמה לאומית" (Országos Egyetértés)
וכן עבדה בכתב העת החשוב ניוגט
היא פרסמה כמה כרכי ספרים.
ערכה את כתב העת לנוער היהודי "תקווה" (Remény)
היא תרגמה את הרב מבכרך של היינריך היינה
חייה הפרטיים

בעלה היה הפקיד הטכני יוז'ף בוקור (ברגר), בנם של איגנץ ברגר ושל פפי וינקלר. הם נישאו ב-12 בפברואר 1930.
אירן שאש הובאה למנוחות בבית הקברות היהודי ברחוב קוזמה בבודפשט.
עבודותיה

ילדים בשכונות העוני (בודפשט, 1920)
מסר לנשים הונגריות. הודעה לכפר (עם אנדור פלדש, בודפשט, 1920)
הרפתקה מוזרה (ספר נובלות)
נשים יהודיות מפורסמות (1925, וינה, עם הקדמה מאת שמעון הבשי)
שיר השירים (רומן, 1926, בודפשט, עם הקדמה מאת דיולה אנדראשי)
וילמוש ואז'וני (1926, בודפשט)
מרים. סיפורים ונובלות (בודפשט, 1929)
הטרגדיה של קפטן אלפרד דרייפוס (בודפשט, 1931)
אני מדבר... (שירים. בודפשט, 1935)
טווס לבן. (רומן נוער. בודפשט, 1936)
החופשה העליזה של סקונדה סבטי ופאנצי מאנצי. (רומן נוער, בודפשט, 1936)
הספר המופלא (רומן נוער. בודפשט, 1940)
ז'קט הקטיפה הכחול (נרטיבים. בודפשט, 1940)
אחר הצהריים של ספטמבר (סיפור נעורים. בודפשט, 1940)
ערב חגיגי (סיפור נעורים, בודפשט, 1940)
צאצא המכבים. שני סיפורים ארצישראליים (בודפשט, 1941)
נפוליאון והבעל-שם. אגדות, סיפורים, אנקדוטות. (בודפשט, 1941)
הליצן מאובודה. סיפור נעורים עליז. (בודפשט, 1941)
"הלב שלי במזרח...".סיפור היסטורי על יהודה הלוי (בודפשט, 1941)
חלומות פרחוניים. אגדות פסח. (בודפשט, 1941)
שליח ה'. סיפור חייו של דניאל המקראי (בודפשט, 1942)
הֲדַס. סיפורה של המלכה אסתר המקראית (סיפור דתי. בודפשט, 1943)
הנסיך משה. סיפור דתי לנוער יהודי, (בודפשט, 1943)
הסיפור של רות. קריאה דתית לנוער יהודי (בודפשט, 1943)
גיבור ארץ הקודש. קריאה דתית לנוער יהודי (בודפשט, 1944)
עבודותיה > משחקי שירים ברדיו

מריה סצ'י (היא עיבדה את שירו של שאנדור פטפי לרדיו. מוזיקה בהלחנתו של יוז'ף ראדו, 1926)
הפראטר (אופרה במערכה אחת, המוזיקה הולחנה על ידי יוז'ף ראדו, 1927)
Aranykalitka (אופרה במערכה אחת, מוזיקה בהלחנתו של יוז'ף ראדו, 1927)
הנסיך מהאגדות (אופרטה, מוזיקה בהלחנתו של יוז'ף ראדו)
לקריאה נוספת

בוזאי: לקסיקון של נשים הונגריות. ערכה, הקדמה וסופקה על ידי מרגיט בוזאי. בודפשט, 1931. סטפנום סט.
לקסיקון יהודי הונגרי. 1929. עורך פטר אויווארי. בודפשט. גישה מקוונת
הערות שוליים

↑  "Születési bejegyzése a Budapest II. kerületi polgári születési akv. 164/1898. folyószáma alatt". נבדק ב-2020-06-17.
↑  "Halotti bejegyzése a Budapest VII. kerületi polgári halotti akv. 2189/1969. folyószáma alatt". נבדק ב-2020-06-17.
↑  "Kellner Dániel halotti bejegyzése a Budapest V. kerületi polgári halotti akv. 1/1941. folyószáma alatt". נבדק ב-2020-06-17.
↑  "Kellner Dánielné Blechner Borbála halotti bejegyzése a Budapest VI. kerületi polgári halotti akv. 296/1939. folyószáma alatt". נבדק ב-2020-06-17.
↑  "Házasságkötési bejegyzése a Budapest IX. kerületi polgári házassági akv. 90/1930. folyószáma alatt". נבדק ב-2020-06-17.
אירוע דקירה המוני

אירוע דקירה המוני הוא אירוע בודד בו נפצעים ו/או נהרגים קורבנות מרובים כאשר התוקף או התוקפים נועצים בגופם של הקורבנות של חפץ חד כמו סכיני מטבח, סכינים יפניות, סכיני קרב, מספריים, קטאנות, מברגים, דוקרן קרח, כידונים, גרזנים, או מצ'טות. אירועי דקירה המוניים מתרחשים לרוב במקומות סגורים כמו בתי ספר, מקומות עבודה או אזורים ציבוריים.
מאפיינים ומניעים

אירועי דקירה המוניים מבוצעים לרוב באמצעות כלי נשק אשר זמינים לכל, כגון סכיני מטבח, ולכן קשה למדיי למנוע אותם או לחזות אותם.
ישנם גורמים רבים ושונים לביצוע אירועי דקירה המוניים. לעיתים רבות תקיפות מהסוג הזה נובעות מהפרעה נפשית או רצון להתפרסם. לעיתים התוקפים עשויים לפעול מתוך רצון לנקמה או כחלק מאג'נדה פוליטית או דתית. עם זאת, אירועים רבים מהסוג הזה מבוצעים באופן ספונטני אשר לא ניתן לחזות מבעוד מועד.
אירועי דקירה המוניים בדרך כלל גורמים לפחות הרוגים מאירועי ירי המוניים, שכן משום שהתוקף חייב להיות קרוב לקורבנות באופן פיזי, הדבר מספק לקורבנות הפוטנציאליים לעיתים רבות הזדמנויות לברוח או להגן על עצמם.
השפעת הסיקור התקשורתי

אירועי דקירה המוניים מובילות לרוב לסיקור תקשורתי נרחב, אשר לעיתים עשויים לגרום לכך שאנשים אחרים יבחרו לבצע מתקפות דומות. בשל כך גופי תקשורת שונים החליטו לאורך השנים לפעול במקרים מהסוג הזה באופן שימנע מליצור רושם שהתוקף הואדר במהלך הסיקורים השונים.
אירועים בולטים

אירועי דקירה המוניים התרחשו לאורך השנים במדינות שונות ברחבי העולם. להלן כמה מהמתקפות הנודעות ביותר לשמצה:
פיגוע הדקירות בקונמינג - ב-1 במרץ 2014, קבוצה של שמונה תוקפים עם סכינים ערכה מתקפה בתחנת הרכבת של קונמינג, בירת מחוז יונאן אשר בדרום מערב סין. 31 בני אדם נרצחו במתקפה, ו-141 נוספים נפצעו. לטענת הרשויות בסין ולפי הדיווחים בסוכנות הידיעות הסינית שינחואה זה היה פיגוע טרור שבוצע על ידי בדלנים אויגורים מהמחוז האוטונומי שינג'יאנג אשר במערב סין. התקרית זכתה לכינוי "ה-9 בספטמבר של סין" בכלי התקשורת בסין.
פיגוע הדקירות בסגימהארה(אנ') - במתקפה זו שהחלה בשעה 2:20 לפנות בוקר ב-26 ביולי 2016, גבר יפני בן 26 ביצע אירוע דקירה המוני במתקן לאנשים עם מגבלויות בעיירה סגמיהארה אשר ממוקמת בפאתי טוקיו שביפן. 19 אנשים נרצחו במתקפה, ו-26 בני אדם נוספים נפצעו. התוקף, אשר היה עובד לשעבר במתקן, הסגיר את עצמו לאחר המתקפה בתחנת משטרה הסמוכה זמן קצר לאחר המתקפה.
מתקפת הטרור בלונדון ב-2017 - ב-3 ביוני 2017, בשעה 21:58 שלושה מחבלים ביצעו קודם פיגוע דריסה כאשר נסעו עם רכב מסחרי במהירות של 80 קמ"ש בגשר לונדון ודרסו באופן זה עשרות הולכי רגל. באירוע נהרגו שמונה אנשים ונפצעו כארבעים. לאחר שרכבם התנגש בעמוד המחבלים רצו לעבר מתחם "בורו מרקט" תוך שהם דוקרים את העוברים ושבים. כאשר הגיעו למתחם, דקרו בסכינים אנשים במסעדות ובפאבים. שלושת המחבלים המוסלמים מארגון המדינה האסלאמית חוסלו על ידי שוטרי הסקוטלנד יארד. שמונה בני אדם נרצחו באירוע, ו-48 נוספים נפצעו, כולל ארבעה שוטרים לא חמושים שניסו לעצור את התוקפים.
הטבח בססקצ'ואן - במתקפה זו, אשר בוצעה ב-4 בספטמבר 2022, גבר בן 32 רצח 11 אנשים ופצע 18 נוספים באירוע דקירה המוני שבוצע ב-13 מיקומים שונים בפרובינציית ססקצ'ואן שבקנדה. זהו אחד ממעשי הטבח הקטלניים ביותר בהיסטוריה של קנדה.
פיגוע הדקירה בסידני ב-2024 - ב-13 באפריל 2024 גבר בן 40 רצח באמצעות סכין חמש נשים וגבר ופצע 12 נוספים, כולל תינוק בן תשעה חודשים, במרכז הקניות וסטפילד בונדיי ג'נקשן אשר בפרברים המזרחיים של סידני שבאוסטרליה. המפגע נורה למוות בחזהו על ידי שוטר.
אירוע הדקירה בסאות'פורט ב-2024 - ב-29 ביולי 2024 נער בן 17 רצח באמצעות סכין 3 ילדות ופצע 10 אנשים נוספים, בהם שמונה ילדות ושני מבוגרים, בסטודיו לריקוד בעיירה סאות'פורט שבממלכה המאוחדת.
ראו גם

טבח
פיגוע בנשק קר
הערות שוליים

1 2  Nolan, Gary; Hainsworth, Sarah V.; Rutty, Guy N. (2018). "Forces generated in stabbing attacks: an evaluation of the utility of the mild, moderate and severe scale". International Journal of Legal Medicine (באנגלית). 132 (1): 229–236. doi:10.1007/s00414-017-1702-7. ISSN 0937-9827. PMC 5748396. PMID 29038886.
↑  "European report on preventing violence and knife crime among young people" (PDF). World Health Organization. 2010. נבדק ב-2019-04-28.
1 2  Simons, Greg (2016-01-01). "Islamic extremism and the war for hearts and minds". Global Affairs. 2 (1): 91–99. doi:10.1080/23340460.2016.1152446. ISSN 2334-0460. S2CID 148546307.
↑  Buckley, Chris (2014-03-01). "Attackers With Knives Kill 29 at Chinese Rail Station". The New York Times (באנגלית אמריקאית). ISSN 0362-4331. נבדק ב-2019-05-02.
↑  Beech, Hannah (2014-03-02). "Deadly Terrorist Attack in Southwestern China Blamed on Separatist Muslim Uighurs". Time (באנגלית). נבדק ב-2019-05-02.
↑  Rich, Motoko (2016-07-25). "Japan Knife Attack Kills 19 at Center for Disabled". The New York Times (באנגלית אמריקאית). ISSN 0362-4331. נבדק ב-2019-05-02.
↑  "Isis claims responsibility for London terror attack". The Independent. 4 ביוני 2017. ארכיון מ-1 במאי 2022. {{cite web}}:  (עזרה)
↑  UK's Rudd says London attackers probably "radical Islamist terrorists", Reuters, 4 June
↑  Saskatchewan stabbing suspect Myles Sanderson dead after 4-day manhunt: RCMP | Globalnews.ca, Global News (באנגלית אמריקאית)
↑  Kim, Victoria; Zhuang, Yan; Kwai, Isabella (2024-04-13). "Live Updates: At Least 6 Dead in Mall Stabbing That Horrifies Australians". The New York Times (באנגלית אמריקאית). ISSN 0362-4331. נבדק ב-2024-04-13.
↑  Boy, 17, accused of murdering three girls in Southport attack is ‘quiet choirboy who was unwilling to leave his house’, LBC (באנגלית)
אירוע חירום אזרחי

בישראל, אירוע חירום אזרחי (בעבר: אירוע אסון המוני) מוגדר בפקודת המשטרה כ"אירוע הגורם לפגיעה חמורה בשלום הציבור, בביטחון הנפש או ברכוש, המתייחס לציבור גדול או לשטח גדול, או אירוע שיש בו חשש לפגיעה כאמור, לרבות מחמת פגע טבע, מפגע סביבתי, אירוע חומרים מסוכנים, אירוע כימי או ביולוגי, אירוע קרינה רדיולוגי, תאונה או פעילות חבלנית עוינת". בעת אירוע חירום אזרחי מוקנות לכוחות הביטחון וההצלה סמכויות להורות לכל אדם לבצע פעולות שונות, ובכלל זה להתפנות ממקום מסוים, למנוע את כניסתו אליו, או להעמיד לרשותם ציוד. חלק מהסמכויות מוענקות למשטרה בקרות האסון, ובחלק מהן היא רשאית להשתמש במשך יומיים, ולאחר מכן דרושה לשם כך הכרזה פורמלית על אירוע חירום אזרחי.
הסדרת הנושא בחוק נעשתה ב-16 באוגוסט 2005, בהוספת הפרק "אירוע אסון המוני" לפקודת המשטרה בעקבות מסקנות ועדה בין-משרדית לחומרים מסוכנים ופגעי טבע. בשנת 2018 הוחלף המושג "אירוע אסון המוני" במושג "אירוע חירום אזרחי".
סמכות ההכרזה

ככלל, סמכות ההכרזה על אירוע חירום אזרחי היא בידי השר לביטחון הפנים. לכלל זה מספר חריגים: לגבי אירוע כימי או ביולוגי, אירוע חירום אזרחי שמקורו בשטח המוחזק על ידי צה"ל או בשטח שהוכרז לגביו מצב מיוחד בעורף הסמכות היא בידי שר הביטחון, אם מקורו במתקן של הוועדה לאנרגיה אטומית הסמכות היא בידי ראש הממשלה, ואם מקורו במתקן ביטחוני אחר הסמכות היא בידי ראש הממשלה או שר הביטחון.
ההכרזה נכנסת לתוקפה עם מסירתה למפכ"ל (או לרמטכ"ל, כאשר ניתנה על ידי ראש הממשלה או שר הביטחון). תוקף ההכרזה הוא 48 שעות מרגע מסירת ההודעה, והשר רשאי להאריכה עד 96 שעות. הממשלה רשאית להאריך את תוקף ההכרזה לשבוע, והארכות נוספות טעונות את אישורה של ועדת החוץ והביטחון של הכנסת.
סמכויות בעת אירוע חירום אזרחי

ככלל, הפיקוד והשליטה בעת אירוע חירום אזרחי מצויים בידי משטרת ישראל, אך החוק קובע מנגנונים המאפשרים את העברתם לצה"ל.
במשך תוקפה של הכרזה על אירוע חירום אזרחי, רשאי שוטר להורות לגופי הצלה להפעיל את הציוד שברשותם, להורות לכל אדם הנמצא בשטח האירוע או באזור העלול להיפגע כתוצאה מהאירוע כל הוראה סבירה, להורות לכל אדם להעמיד ציוד לרשות משטרת ישראל או לרשות גופי ההצלה, וכן לסגור שטח ולמנוע מכל אדם להיכנס אליו או לצאת ממנו. כן רשאי כל שוטר להשתמש בכוח סביר נגד אדם או רכוש לשם כפיית ציות להוראות שניתנו. החוק מסמיך את השוטרים ואת בעלי התפקידים בגופי ההצלה להיכנס לכל מקום לשם מילוי תפקידם, ואף להשתמש בכוח סביר לשם כך.
באירועי אסון המוני שהוכרזו על ידי ראש הממשלה או שר הביטחון, כל הסמכויות הללו המוקנות לשוטרים מסורות לחיילים.
סמכויות נוספות

במשך תקופת תוקפה של הכרזה על אירוע חירום אזרחי, מוסמך שר העבודה והרווחה להוציא צווי ריתוק לעובדים לשם אספקת שירותים קיומיים, וכן רשאי הוא להתיר העסקת בני נוער בני 16 עד 18 גם בשעות הלילה. בנוסף, המפקח על הבנקים רשאי לקבוע כי לא יוגבלו חשבונות בנק בשל המחאות שסורבו, וזאת למשך עד 90 ימים.
מקרים של אירוע חירום אזרחי

ב-12 במאי 2021 הכריז שר הביטחון, בני גנץ, אירוע חירום אזרחי בעיר לוד, בעקבות המהומות בעיר, שכללו עימותים אלימים בין תושבים ערבים ליהודים שבהם נרצח תושב יהודי שמכוניתו הותקפה באבנים ותושב ערבי נורה למוות. בהתאם לסמכותה באירוע חירום אזרחי הטילה המשטרה עוצר לילי על העיר. תוקף ההכרזה על אירוע חירום אזרחי הוארך פעמיים על ידי שר הביטחון, ופעם נוספת על ידי הממשלה.
הערות שוליים

↑  פרק שישי 1 לפקודת המשטרה
↑  חוק לתיקון פקודת המשטרה (מס' 19), התשס"ה-2005, ס"ח 2027 מ-16 באוגוסט 2005, באתר הכנסת
↑  חוק לתיקון פקודת המשטרה (מס' 34), התשע"ח-2018, ס"ח 2701 מ-12 במרץ 2018, באתר הכנסת
↑  הכרזה על אירוע חירום אזרחי, ילקוט הפרסומים 9606, ה'תשפ"א, 12 במאי 2021
יואב איתיאל, לירן לוי, יניר יגנה וטל שלו‏, מצב חירום אזרחי הוכרז בלוד, כוחות מג"ב נכנסו לעיר להשבת הסדר, באתר וואלה, 11 במאי 2021
↑  הוראות מכוח הכרזה על אירוע חירום אזרחי בשטח העיר לוד, ה'תשפ"א, קובץ התקנות 9374, 12 במאי 2021
↑  הארכת תוקף הכרזה על אירוע חירום אזרחי לפי פקודת המשטרה, ילקוט הפרסומים 9613, ה'תשפ"א, 14 במאי 2021
הארכת תוקף הכרזה על אירוע חירום אזרחי לפי פקודת המשטרה, ילקוט הפרסומים 9614, ה'תשפ"א, 15 במאי 2021
↑  הודעה בדבר הארכת הכרזה על אירוע חירום אזרחי לפי פקודת המשטרה, ילקוט הפרסומים 9616, ה'תשפ"א, 18 במאי 2021
אינטגרציה סנסורית

אינטגרציה סנסורית הוא תהליך נוירולוגי ועצבי המארגן את התחושות המגיעות דרך החושים מהגוף ומהסביבה אל המוח, ובכך מאפשר לאדם להתנהל באופן יעיל בסביבתו.
ליקויים באינטגרציה סנסורית

תאוריית “האינטגרציה הסנסורית” פותחה על ידי J. AYRES, מרפאה בעיסוק, על מנת להסביר טוב יותר את היחס שבין תפקוד עצבי לבין התנהגות.
מטרתה של J. AYRES הייתה לפתח תאוריה שתתאר ותנבא את היחסים הספציפיים שבין תפקוד נוירולוגי, התנהגות סנסומוטורית ולמידה אקדמאית ראשונית.
AYERS הגדירה מספר תתי סוגים של דיס פונקציות ספציפיות אצל ילדים עם בעיות סנסומוטוריות או בעיות למידה, ופיתחה גישה טיפולית שלמה עבור ילדים אלה.
לפי התאוריה, אינטגרציה חושית הוא תהליך עצבי המארגן את התחושות מהגוף ומהסביבה, ומאפשר שימוש יעיל של הגוף בתוך הסביבה. המוח מפרש ומגדיר את הגירויים השונים בתהליך של עיבוד אינפורמציה. בתהליך זה המוח צריך לבחור, לחזק, לדכא, להשוות ולקשר את האינפורמציה הסנסורית באופן אינטגרטיבי.
ליקויים באינטגרציה סנסורית > יסודות עיקריים בתאוריה

למידה תלויה ביכולת להשתמש באינפורמציה סנסורית.
ליקוי בעיבוד ואינטגרציה יביא לליקוי בתכנון והפקת התנהגות.
דרכי התערבות וטיפול מתאימות ישפרו את יכולת המוח לבצע אינטגרציה סנסורית ובכך יביאו לשיפור הלמידה המוטורית והקונספטואלית.
ליקויים באינטגרציה סנסורית > הנחות מרכזיות בתאוריה

גמישות של המוח
רצף התפתחותי
היררכיה של מערכת העצבים
התנהגות אדפטיבית
דחף פנימי (Inner drive)
ליקויים באינטגרציה סנסורית > זיהוי תתי הקבוצות של ליקויים באינטגרציה סנסורית

Postural Ocular Movement Disorder
Bilateral Integration and Sequencing Disorder
Gravitational Insecurity
Intolerance to Movement
tactical defensiveness
Poor Tactical Discrimination
ליקויים בתכנון תנועה:
Generalized S.I Dysfunction
Right and Left Hemisphere Dysfunction
ראו גם

תפיסה
עיבוד מלמטה-למעלה ומלמעלה-למטה (קוגניציה)
הערות שוליים

↑  Ayres, A.J. (1989) Sensory Integration and The Child. Los Angeles :western psychology services
אלברט יוחאי

אין תמונה חופשית
אלברט יוחאי (6 בדצמבר 1931 - 10 ביולי 2008) היה צייר ישראלי.
ביוגרפיה

נולד באלכסנדריה והיה חבר בתנועת השומר הצעיר במצרים.
בשנת 1950 עלה לישראל והתגורר בקיבוץ משמר העמק. בשנת 1958 למד במכון אבני. בין מוריו במכון היו הציירים  יחזקאל שטרייכמן, אביגדור סטימצקי ומשה מוקדי.
בשנת 1962 נסע להשתלמויות בפריז בציור ובחריטה באקדמיה אקול נסיונל סופרייר דה בוזאר. מ-1963 ועד 1965 היה חבר אגודת הציירים והפסלים בתל אביב.
עבודותיו הוצגו ב-19 תערוכות יחיד בין השנים 2005-1975 ובהן שתי תערוכות שהוצגו ב"סיטה" הבינלאומי לאמנות בפריס בין השנים 1999-1997 ובשנת 2000 . כמו כן הציג ב-19 תערוכות קבוצתיות בארץ ובעולם. ביניהן: תערוכה בפרנקפורט בשנת 1981, תערוכה בזגרב בשנת 1993, תערוכה במקסיקו בשנת 1995, תערוכה במסגרת הפסטיבל הבינלאומי ה-28 במוזיאון קאן-סור-מר בצרפת בשנת 1995 ותערוכה בסלון הסתיו בפריז בשנת 2000.
שימש כאוצר לתערוכת אמני ישראל, לציון 60 לבת ים שהוצגה במוזיאון בת ים בשנת 1987, וכאוצר "בחירת אמן" שהוצגה בבית האמנים בתל אביב ב-1993.
הציירת שרה גלבוע הייתה בין תלמידיו.
בשנת 1963 זכה במדליית כסף ותעודת דיפלומה בתערוכה לאמנים צעירים ברומא.
נפטר בשנת 2008.
לקריאה נוספת

קטלוג התערוכה "אלברט יוחאי: מדע ההוויה" 2010 אוצרת: ד"ר דורית קדר, בית האמנים ע"ש זריצקי, תל אביב-יפו.
איימי מאן

| --- | --- |

 לידה:  8 בספטמבר 1960 (בת 64) ריצ'מונד, ארצות הברית
 מוקד פעילות:  לוס אנג'לס 
 תקופת הפעילות:  מ-1982
 מקום לימודים:  מכללת ברקלי למוזיקה, Midlothian High School, Open High School 
 סוגה:  רוק, פולק
 שפה מועדפת:  אנגלית 
 כלי נגינה:  גיטרה בס, גיטרה 
 חברת תקליטים:  גפן רקורדס, SuperEgo Records 
 בן או בת זוג:  מייקל פן (29 בדצמבר 1997–?) 
 http://www.aimeemann.com
 פרופיל ב-IMDb
 
איימי מאן (באנגלית: Aimee Mann; נולדה ב-8 בספטמבר 1960) היא זמרת רוק אמריקאית.
שנות היצירה המוקדמות

לאחר שסיימה את לימודיה התיכוניים במדינת וירג'יניה, עברה מאן לבוסטון לצורך לימודי מוזיקה. בשנת 1983 היא יסדה יחד
עם רוברט הולמס, ג'ואי פשה ומייקל האוסמאן את להקת הגל חדש Til Tuesday'. בשנת 1985 הוציאה הלהקה את אלבומה הראשון Voices Carry
שנחל הצלחה והגיע עד למקום ה-19 במצעד האלבומים האמריקאי. בהמשך שחררה הלהקה שני אלבומים נוספים עד להתפרקותה בשנת 1990.
קריירת הסולו

לאחר פירוק הלהקה יצאה מאן לקריירת סולו. בשנת 1993 יצא אלבום הסולו הראשון שלה Whatever. למרות שזכה לביקורות טובות, האלבום לא הצליח במיוחד והגיע רק למקום ה-127 במצעד האלבומים האמריקאי. שנתיים לאחר מכן הוציאה מאן את אלבומה השני I'm With Stupid. גם במקרה זה זכה האלבום לביקורות טובות אך להצלחה חלקית בלבד מבחינה מסחרית. עם זאת, שירה של מאן That's Just What You Are מתוך האלבום נכלל בפס הקול של הסדרה הפופולרית דאז מלרוז פלייס והגביר את החשיפה הציבורית שלה.
"מגנוליה" ושנות ה-2000

בשנת 1999 הקליטה מאן שמונה שירים מקוריים (ובנוסף לכך גם ביצוע חדש לשיר One של הארי נילסון) עבור הפסקול של "מגנוליה", סרטו של הבמאי פול תומאס אנדרסון. השירים היוו את רובו של הפסקול, ושניים מהם אף שולבו בגוף הסרט. הסרט זכה לתהודה רבה והיה מועמד לשלושה פרסי אוסקר, בהם גם עבור שירה של מאן "Save Me", שהיה מועמד בקטגוריית השיר הטוב ביותר. השיר היה מועמד גם לפרס גראמי.
כהמשך להצלחתו של הפסקול של "מגנוליה", הוציאה מאן בשנת 2000 את אלבומה Bachelor No. 2 or, the Last Remains of the Dodo, שהורכב משירים שהופיעו בפסקול ומשירים חדשים. בהמשך העשור הוציאה את האלבומים The Forgotten Arm, Lost In Space ו-Smilers !*&%#@. מאן הוציאה גם אלבום הופעה חיה ואלבום שירי חג מולד. בשנת 2012 הוציאה את אלבום האולפן השמיני שלה, Charmer. בשנת 2017 הוציאה את אלבום האולפן התשיעי שלה, Mental Illness.
בשנת 2018 גילמה זמרת ברים בפרק מתוך סדרת הפשע "הרצח של ורסצ'ה: סיפור פשע אמריקאי". באותה שנה שיחקה גם בתפקיד אורח בסדרה הקומית "תאגיד" (אנ') של ערוץ קומדי סנטרל.
חייה האישיים

מאן נישאה לזמר וליוצר מייקל פן (אחיו של השחקן שון פן) בשנת 1997. בני הזוג מתגוררים בלוס אנג'לס.
דיסקוגרפיה > אלבומי אולפן

1993: Whatever
1995: I'm With Stupid
2000: Bachelor No. 2 or, the Last Remains of the Dodo
2002: Lost in Space
2005: The Forgotten Arm
2006: One More Drifter in the Snow - שירי חג מולד
2008: Smilers !*&%#@
2012: Charmer
2017: Mental Illness
2021: Queens of the Summer Hotel
דיסקוגרפיה > אלבומים אחרים

1999: מגנוליה - פסקול
2004: Live at St. Ann's Warehouse - אלבום ו-DVD בהופעה חיה